PMIndiaData/PMIndiaSum huggingface dataset:
సెప్టెంబ‌ర్ 17వ, 18వ తేదీ ల‌లో వారాణసీ ని సందర్శించనున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ త‌న పార్ల‌మెంట‌రీ నియోజ‌క‌వ‌ర్గమైన వారాణ‌సీ ని 2018వ సంవత్స‌రం సెప్టెంబ‌ర్ 17వ మరియు18వ తేదీ ల‌లో సందర్శించనున్నారు. సెప్టెంబ‌ర్ 17వ తేదీ నాటి మ‌ధ్యాహ్నం ఆయ‌న న‌గ‌రానికి చేరుకొంటారు. ఆయ‌న నేరుగా నరూర్ గ్రామానికి వెళ్ళి, అక్క‌డ లాభాపేక్ష లేనటువంటి ‘‘రూమ్ టు రీడ్’’ సంస్థ నుండి స‌హాయాన్ని అందుకొంటూ నడుస్తున్న ఒక ప్రాథ‌మిక పాఠ‌శాల యొక్క విద్యార్థుల తో భేటీ అవుతారు. ఆ త‌రువాత, డిఎల్‌డ‌బ్ల్యు పరిసరాల లో ప్ర‌ధాన మంత్రి కాశీ విద్యాపీఠ్ విద్యార్థుల తో మ‌రియు వారు చేయూత‌ ను అందిస్తున్న బాలల తో భేటీ అవుతారు. సెప్టెంబ‌ర్ 18వ తేదీ నాడు ప్ర‌ధాన మంత్రి బిహెచ్‌యు యొక్క ఆంఫిథియేట‌ర్‌ లో మొత్తం 500 కోట్ల రూపాయ‌ల‌కు పైగా వ్య‌య‌ం కాగల వివిధ అభివృద్ధి ప‌థ‌కాల‌ను ప్రారంభించ‌డ‌మో లేదా పునాదిరాయిని వేయడమో చేస్తారు. ఈ ప్రాజెక్టుల లో పాత కాశీ లో ఓ ఇంటిగ్రేటెడ్ ప‌వ‌ర్ డివెల‌ప్‌మెంట్ స్కీమ్ (ఐపిడిఎస్‌) తో పాటు బిహెచ్‌యు లో ఒక అట‌ల్ ఇంక్యుబేశన్ సెంట‌ర్ భాగంగా ఉంటాయి. శంకుస్థాప‌న జ‌ర‌గ‌వ‌ల‌సివున్న ప‌థ‌కాల‌ లో బిహెచ్‌యు లోని రీజ‌న‌ల్ ఆప్తల్మాల‌జీ సెంట‌ర్ కూడా ఒక‌టి గా ఉంది. ప్ర‌ధాన మంత్రి సభికులను ఉద్దేశించి ప్ర‌సంగిస్తారు.
ఐక్రియేట్ ను దేశ ప్ర‌జ‌ల‌కు అంకితం చేసిన ప్ర‌ధాన మంత్రి శ్రీ మోదీ, ఇజ్రాయ‌ల్ ప్ర‌ధాని శ్రీ నెతన్యాహూ

అహ‌మ‌దాబాద్ శివార్ల‌లో ఏర్పాటైన ఐక్రియేట్ భ‌వ‌నాన్ని ప్ర‌ధాన మంత్రి శ్రీ న‌రేంద్ర మోదీ మ‌రియు ఇజ్రాయ‌ల్ ప్ర‌ధాని శ్రీ నెతన్యాహూ నేడు దేశ ప్ర‌జ‌ల‌కు అంకితం చేశారు. ఆహార భ‌ద్ర‌త‌, నీరు, అనుసంధానం, సైబ‌ర్ సెక్యూరిటీ, ఐటీ అండ్ ఎల‌క్ట్రానిక్స్‌, శ‌క్తి, బ‌యో- మెడిక‌ల్ ఎక్విప్ మెంట్, ఇంకా ఉప‌క‌ర‌ణాల వంటి ప్ర‌ధాన అంశాల‌కు సంబంధించిన పరిష్కారాలను కనుగొనేందుకు నూత‌న సాంకేతిక ప‌రిజ్ఞానాన్ని, ఆస‌రాగా చేసుకొని సృజ‌నాత్మ‌క‌తను, ఇంజినీరింగ్‌ ను, ప్రోడ‌క్ట్ డిజైన్ ల‌ మేళ‌నంతో నవ పారిశ్రామిక‌వేత్త‌ల‌కు తోడ్ప‌డాల‌నే ల‌క్ష్యంతో నెల‌కొల్పిన ఒక స్వ‌తంత్ర కేంద్ర‌మే ఐక్రియేట్‌. సిద్ధహ‌స్తులైన న‌వ పారిశ్రామిక‌వేత్త‌ల‌ను త‌యారు చేయ‌డం కోసం భార‌త‌దేశంలో ఒక అనువైన వ్య‌వ‌స్థ‌ను అభివృద్ధి ప‌ర‌చాల‌న్న‌దే ఐక్రియేట్ ధ్యేయం. వివిధ రంగాల‌లో సాంకేతిక ప‌రిజ్ఞానాన్ని, నూత‌న ఆవిష్కారాల‌ను కళ్లకు కట్టిన ఎగ్జిబిష‌న్ లోని వేరు వేరు స్టాల్స్ ను ఇరువురు నేత‌లు సంద‌ర్శించారు. ఈ సంద‌ర్భంగా స‌భికుల‌ను ఉద్దేశించి ప్ర‌ధాన మంత్రి మాట్లాడుతూ, భార‌త‌దేశ ప్రజలను, ఇజ్రాయ‌ల్ ప్ర‌జ‌ల‌ను మ‌రింత స‌న్నిహితంగా తీసుకురావ‌డంలో నూత‌న ఆవిష్క‌ర‌ణ కీల‌కమైన పాత్రను పోషిస్తుంద‌న్నారు. ఇజ్రాయ‌ల్ సాంకేతిక సామ‌ర్ధ్యాన్ని, సృజ‌నాత్మ‌క‌తను యావ‌త్ ప్ర‌పంచం గ‌మ‌నించింద‌ని ఆయ‌న అన్నారు. భార‌త‌దేశ యువ‌త లో శ‌క్తికి, ఉత్సాహానికి లోటు లేద‌ని ఆయ‌న అన్నారు. యువ‌త‌కు అవ‌స‌ర‌మైంద‌ల్లా కొద్దిపాటి ప్రోత్సాహ‌ం, సంస్థాప‌ర‌మైన తోడ్పాటులే అని ఆయ‌న వివ‌రించారు. యావత్తు వ్యవస్థను నూతన ఆవిష్కరణలకు అనువుగా ఉండేటట్టు చేసేందుకు ప్రభుత్వం కృషి చేస్తోందని ప్ర‌ధాన మంత్రి చెప్పారు. తత్ఫలితంగా ఉద్దేశం ఆలోచనలను అంకురింపచేస్తుందని, ఆలోచనలు నూతన ఆవిష్కరణలకు దారి తీస్తాయని, నూతన ఆవిష్కరణలు ఒక ‘న్యూ ఇండియా’ ను నిర్మించ‌డంలో స‌హాయ‌ప‌డతాయని ఆయన వివరించారు. విజ‌యానికి ముంద‌స్తుగా కావ‌ల‌సింది ధైర్యం అని ప్రధాన మంత్రి పేర్కొన్నారు. ఐక్రియేట్ లో కొత్త కొత్త కార్య‌క్ర‌మాల‌లో నిమ‌గ్న‌మైన సాహ‌సికులైన యువ‌త‌ను ఆయ‌న అభినందించారు. కాళీదాస చెప్పిన మాట‌ల‌ను ప్ర‌ధాన మంత్రి గుర్తుకు తెస్తూ, సంప్ర‌దాయానికి, నూత‌న ఆవిష్క‌ర‌ణ‌కు మ‌ధ్య సందిగ్ధావ‌స్థ‌ను గురించి ప్ర‌స్తావించారు. దేశ ప్ర‌జ‌లు నేడు ఎదుర్కొంటున్న స‌వాళ్ళ‌ను అధిగ‌మించి, సామాన్య మాన‌వుడి జీవ‌నంలో నాణ్య‌త‌ను అతి త‌క్కువ ఖ‌ర్చులో మెరుగుప‌రచేందుకు నూత‌న ఆవిష్క‌ర‌ణ‌ల‌తో ముందుకు రావలసిందిగా భార‌త‌దేశ యువ‌తీ యువ‌కులకు ఆయ‌న విజ్ఞప్తి చేశారు. ఆహారం, జ‌లం, ఆరోగ్యం, ఇంకా శ‌క్తి ల వంటి రంగాల‌లో నూత‌న ఆవిష్క‌ర‌ణ‌ల కోసం భార‌త‌దేశానికి, ఇజ్రాయ‌ల్ కు మ‌ధ్య స‌హ‌కారాన్ని గురించి ప్ర‌ధాన మంత్రి ప్రస్తావించారు. ఇరు దేశాల మ‌ధ్య నెల‌కొన్న ఈ స‌హ‌కారం 21వ శ‌తాబ్దపు మాన‌వాళి చ‌రిత్ర‌లో ఒక కొత్త అధ్యాయాన్ని లిఖించ‌గ‌లుగుతుంద‌ని ఆయ‌న అన్నారు.
పురుషుల 10 మీట‌ర్ల ఎయిర్ పిస్ట‌ల్ ఈవెంట్ లో స్వ‌ర్ణాన్ని గెలుచుకొన్న‌ సౌర‌భ్ చౌధ‌రి కి అభినంద‌న‌లు తెలిపిన ప్ర‌ధాన మంత్రి

ఇండోనేశియా లోని జ‌కార్తా- పాలెంబాంగ్ లో జ‌రుగుతున్న 18వ‌ ఏశియ‌న్ గేమ్స్-2018 లో పురుషుల 10 మీట‌ర్ల ఎయిర్ పిస్ట‌ల్ ఈవెంట్ లో స్వ‌ర్ణాన్ని గెలుచుకొన్నందుకు గాను సౌర‌భ్ చౌధ‌రి కి ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. “16 ఏళ్ళ వ‌య‌స్సు లో సౌర‌భ్ చౌధ‌రి మ‌న యువ‌త లో నిండివున్న శక్తికి, సామ‌ర్ధ్యానికి ఓ నిద‌ర్శ‌నం. ఏశియ‌న్ గేమ్స్ 2018 లో భాగం గా జ‌రిగిన పురుషుల 10 మీట‌ర్ల ఎయిర్ పిస్ట‌ల్ ఈవెంట్ లో స్వ‌ర్ణ ప‌తకాన్ని ఈ అసాధారణమైన యువ‌కుడు మాతృ దేశానికి సంపాదించి పెట్టాడు. అత‌డికి ఇవే అభినంద‌న‌లు’’ అని ప్ర‌ధాన మంత్రి త‌న సందేశం లో పేర్కొన్నారు.
భారత, అల్జీరియా మధ్య అంతరిక్ష శాస్త్రం, సాంకేతికతలు, వినియోగం రంగాలలో సహకారంపై కుదిరిన ఒప్పందాన్ని కేంద్రమంత్రి మండలి ఆమోదించింది.

భారత, అల్జీరియా మధ్య అంతరిక్ష శాస్త్రం, సాంకేతికతలు, వినియోగం రంగాలలో సహకారంపై ఒప్పందాన్ని ప్రధానమంత్రి అధ్యక్షతన సమావేశమైన కేంద్రమంత్రి మండలి ఆమోదించింది. ఈ ఒప్పందంపై 2018 సెప్టెంబర్ 19వ తేదీన ఇరు దేశాలు బెంగళూరు లో సంతకాలు చేశాయి ఈ ఒప్పందంలోని ప్రధాన అంశాలు : అంతరిక్షం నుండి భూమి గురించి తెలుసుకోవడం, ఉపగ్రహం ద్వారా సమాచారం అందుకోవడం, ఉపగ్రహం కేంద్రంగా పరిసరాలను గుర్తించడం, అంతరిక్ష శాస్త్రం, ఉప గ్రహాల అన్వేషణ, అంతరిక్ష వాహనం, అంతరిక్ష విధానం, అంతరిక్ష సాంకేతికత వినియోగం తో సహా అంతరిక్ష శాస్త్రం, సాంకేతికత, వినియోగం వంటి అంశాలలో సహకరించుకోగల సామర్ధ్యాలను గుర్తించడానికి ఈ ఒప్పందం అవకాశం కల్పిస్తుంది. ఈ ఒప్పందాన్ని అమలుచేయడానికి అవసరమైన అంశాలు, నిర్ణీత కాల పరిమితి తో సహా ఒక కార్యాచరణ ప్రణాళిక ను రూపొందించడానికి గాను, డి ఓ ఎస్ / ఐ ఎస్ ఆర్ క్యూ సభ్యులు, అల్జీరియా అంతరిక్ష సంస్థ (ఏ ఎస్ ఏ ఎల్) సభ్యులతో ఒక సంయుక్త బృందాన్ని ఏర్పాటు చేయడానికి ఈ ఒప్పందం వీలు కల్పిస్తుంది. ప్రభావం : ఒప్పందం పై సంతకం చేయడం ద్వారా భారత, అల్జీరియా దేశాల మధ్య సహకారం పటిష్టమౌతుంది. భూమి కి సంబంధించిన విశేషాలను అంతరిక్షం నుండి తెలుసుకోడానికి, ఉప గ్రహాల అన్వేషణ అంతరిక్ష శాస్త్రం, బాహ్య అంతరిక్ష అన్వేషణకు కొత్త పరిశోధనా కార్యకలాపాలను విశ్లేషించడానికి ప్రేరణను అందిస్తాయి. మానవాళి ప్రయోజనం కోసం అంతరిక్ష సాంకేతికతల వినియోగ రంగం లో సంయుక్త కార్యాచరణ అభివృద్ధికి ఈ ఒప్పందం వీలు కల్పిస్తుంది. తద్వారా దేశంలోని అన్ని వర్గాలు, ప్రాంతాలు ప్రయోజనం పొందుతాయి. నేపధ్యం : అంతరిక్ష రంగంలో వాణిజ్య పరమైన పరస్పర చర్యలను భారత, అల్జీరియా దేశాలు కొనసాగిస్తున్నాయి. గ్రౌండ్ స్టేషన్ ఏర్పాటు, ఉపగ్రహాల ప్రయోగం ( 2010 నుండి 2016 సంవత్సరాల మధ్య అల్జీరియాకు చెందిన మూడు సూక్ష్మ ఉపగ్రహాలు, ఒక నానో ఉపగ్రహాలను పి.ఎస్.ఎల్.వి. తో ప్రయోగించారు) కోసం ఆంత్రిక్స్ కార్పొరేషన్ సంస్థ అల్జీరియా అధికారులతో సంప్రదింపులు జరుపుతోంది. దౌత్య మార్గాల ద్వారా భారతదేశంతో అంతరిక్ష సహకారం పొందడానికి అల్జీరియా ఆశక్తి వ్యక్తం చేసింది. అంతరిక్ష సహకారం కోసం అంతర్ ప్రభుత్వ ఒప్పందం (ఐజిఏ) కుదుర్చుకోడానికి అల్జీరియా ప్రతిపాదనను పరిగణలోకి తీసుకోడానికి వీలుగా ఎంవీఏ అల్జీరియా అందజేసిన నమూనా ఒప్పందాన్ని ఇస్రో /డి ఓఎస్ కు 2014 డిసెంబర్ లో ఎమ్ఈఏ కోరింది. ఇస్రో, అల్జీరియా అంతరిక్ష ఏజెన్సీ (ఏఎస్ఏఎల్) సమీక్షించిన ఐజిఏ నమూనా ను , వ్యాఖ్యలను ఈమెయిలు ద్వారా ఒకరి కొకరు పంపించుకోవడం జరిగింది. కొన్ని సంప్రదింపుల తర్వాత ఇరుపక్షాలు ఏజెన్సీ స్థాయి అంతరిక్ష సహకార ఒప్పందం అమలుచేయడానికి వీలుగా ఒక విధానాన్ని రూపొందించడం జరిగింది.
భార‌త‌దేశం మార్పున‌ కు లోన‌వుతోంది; దీని కి కార‌ణం మార్పు కావాల‌ని భార‌తీయులు నిర్ణ‌యించుకోవ‌డ‌మే:  ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ సూర‌త్ లో న్యూ ఇండియా యూత్ కాన్ క్లేవ్ పేరిట ఏర్పాటైన ఒక పుర మందిర కార్య‌క్ర‌మం లో యువ వృత్తి నిపుణుల తో సంభాషించారు. ఆహ్వానితులు ఆయ‌న కు ఘ‌న స్వాగ‌తం ప‌లికారు. దేశం ప‌రివ‌ర్త‌న కు లోన‌వుతోంద‌ని, ఒక మెరుగైన భార‌త‌దేశం కోసం మార్పు ను తీసుకు రావాల‌ని ప్ర‌జ‌లు నిర్ణ‌యించుకొన్న కార‌ణం గానే ఇది సాధ్య‌ం అయింద‌ని ప్ర‌ధాన మంత్రి శ్రీ న‌రేంద్ర మోదీ అన్నారు. ఏదీ జ‌ర‌గ‌దు, లేదా ఏదీ మార‌దు అనేది ఇదివ‌ర‌క‌టి వైఖ‌రి. అయితే ఆలోచ‌న దృక్ప‌థం మారింది. మ‌రి ప్రస్తుతం అది కంటి కి క‌నిపిస్తోంది అని ప్ర‌ధాన మంత్రి వివ‌రించారు. ‘‘ఒక‌ప్పుడు ప్ర‌జ‌ల లో ఏదీ మార‌దు అనే దృక్ప‌థం ఉండింది. మేం వ‌చ్చాం మరి ముందు గా ఆ దృష్టి కోణాన్ని మార్చివేశాం– ప్ర‌స్తుతం ప్ర‌తి దాని లోను మార్పు చోటు చేసుకొంటోంది. మారాలి అని భార‌తీయులు నిర్ణయించుకొన్నందువల్ల భార‌త‌దేశం మారుతోంది’’ అని ఆయ‌న చెప్పారు. భార‌త‌దేశం యొక్క బ‌లాన్ని గురించి ప్ర‌ధాన మంత్రి మాట్లాడుతూ, ‘‘ఉగ్ర‌వాదులు ముంబ‌యి పై దాడి చేశారు. ఆ త‌రువాత జ‌రిగిందేంటి ? మా ప్ర‌భుత్వం లో ఉడీ చోటు చేసుకొంది. దాని త‌రువాత జ‌రిగిందేంటి ? ఇదిగో ఇదే మార్పు. మ‌న జ‌వాను ల గుండె లలో ఉన్న జ్వాలే ప్ర‌ధాన మంత్రి హృద‌యం లో కూడా ర‌గిలింది. స‌ర్జిక‌ల్ స్ట్రయిక్ దాని ఫ‌లిత‌మే. ఉడీ ఉగ్ర‌వాద దాడి న‌న్ను నిద్ర పోనివ్వ‌లేదు. మ‌రి ఆ త‌రువాత జ‌రిగిందేంటో ప్ర‌తి ఒక్క‌రి కి తెలుసును. ఇదిగో ఇదే మార్పు’’ అన్నారు. న‌ల్లధ‌నానికి వ్య‌తిరేకం గా త‌న ప్ర‌భుత్వ చ‌ర్య‌లు సాహ‌సోపేత‌మైన‌ మ‌రియు నిర్ణ‌యాత్మ‌క‌మైన చర్య అని ప్ర‌ధాన మంత్రి చెప్పారు. నోట్ల‌ చ‌ట్ట‌బ‌ద్ధ‌త ర‌ద్దు అనంతరం మూడు ల‌క్ష‌ల కంపెనీ లను మూసివేయడం జరిగింది; మరి న‌ల్ల‌ధ‌నాన్ని అడ్డుకోవచ్చ‌ని ఎవ్వరూ అనుకోలేదు అని ప్ర‌ధాన మంత్రి అన్నారు. ‘‘భార‌తీయుల లో సెంటిమెంట్ మారింది, మ‌రి ఇది దేశాన్ని కూడా మార్చి వేస్తుంది, ఇది జరుగుతుందని నేను న‌మ్ముతున్నాను. ప్ర‌తిదీ చేసేది ప్ర‌జ‌లే అని ప్రజలు ఇంతకు ముందు భావించారు. కానీ, మేం దీని ని మార్చివేశాం. దేశం మ‌న‌లో ఏ ఒక్క‌రి క‌న్నా పెద్దది’’ అని ప్ర‌ధాన మంత్రి చెప్పారు. ఈ రోజు న ఇది తాను పాలుపంచుకొన్న నాలుగో జ‌నస‌మూహ సంబంధిత కార్య‌క్ర‌మ‌ం అని, అయితే తాను అల‌సిపోలేద‌ని, అంత‌టి తో ఆగ‌క- మీరేమైనా అల‌సిపోయారా ? అంటూ తాను ప్ర‌జ‌ల‌ ను అడిగితే దానికి లేదు అంటూ చాలా పెద్ద సంఖ్య లో తనకు స‌మాధానం వ‌చ్చింద‌ని ప్ర‌ధాన మంత్రి స‌ర‌దా గా వ్యాఖ్యానించారు. ఒక రోజంతా సాగిన గుజ‌రాత్ ప‌ర్య‌ట‌న లో ప్ర‌ధాన మంత్రి సూర‌త్ విమాశ్ర‌య ట‌ర్మిన‌ల్ భ‌వ‌నం విస్త‌ర‌ణ ప‌నుల‌ కు శంకుస్థాప‌న చేశారు. అలాగే, సూర‌త్ లో వివిధ అభివృద్ధి ప‌థ‌కాల‌ ను కూడా ఆయ‌న ప్రారంభించారు. సూర‌త్ లో అత్యంత ఆధునికమైనటువంటి రసీలాబెన్ సేవంతీలాల్ వీనస్ ఆసుపత్రి ని దేశ ప్ర‌జ‌ల కు ఆయ‌న అంకితమిచ్చారు. జాతీయ ఉప్పు స‌త్యాగ్ర‌హ స్మార‌కాన్ని దండి లో దేశ ప్ర‌జ‌ల కు ప్ర‌ధాన మంత్రి అంకిత‌ం చేశారు.
ఆహార భద్రత సంబంధ సహకారం అంశంలో భారతదేశానికి మరియు డెన్మార్క్ కు మధ్య ఎమ్ఒయు కు ఆమోదం తెలిపిన మంత్రివర్గం

ఆహార భద్రత సంబంధ సహకారం అంశంలో భారతదేశానికి మరియు డెన్మార్క్ కు మధ్య కుదిరినటువంటి అవగాహనపూర్వక ఒప్పందానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒయు పై 2018 ఏప్రిల్ 16వ తేదీన సంతకాలు అయ్యాయి. ప్రయోజనాలు: ఈ ఎమ్ఒయు ద్వైపాక్షిక సంబంధాలను, పరస్పర అవగాహనను మరియు విశ్వాసాన్ని గాఢతరం చేయడంలో తోడ్పడనుంది. తద్వారా క్రమేణా ఆహార భద్రత దిశగా ఇరు పక్షాలు వాటి సామర్థ్య నిర్మాణ యత్నాలను పటిష్టపడగలవు. ఇది రెండు దేశాలలోను ఆహార భద్రత రంగంలో ఉత్తమమైన అభ్యసాల పట్ల , ఆహార భద్రత కు సంబంధించిన సమస్యలను త్వరితగతిన పరిష్కరించడం పట్ల అవగాహనను మరింత ప్రోత్సహించగలదు. ఈ ఎమ్ఒయు ఉత్తమ పద్ధతులను అందుబాటులోకి తీసుకు రావడం ద్వారా మరియు ముఖ్య ఆహార సరకుల వాణిజ్యానికి మార్గాన్ని సుగమం చేయడం ద్వారా ఆహార భద్రత ప్రమాణాలను మెరుగుపరచేందుకు సహాయకారిగా ఉండగలదు.
మైసూరు లో రైల్వే ప్రాజెక్టుల‌ను ప్రారంభించిన ప్ర‌ధాన మంత్రి; శ్రావ‌ణ‌బెళ‌గోళ లో అభివృద్ధి ప‌నుల‌ను కూడా ఆయ‌న ప్రారంభించారు

ప్ర‌ధాన మంత్రి శ్రీ న‌రేంద్ర మోదీ మైసూరు మ‌రియు కెఎస్ఆర్‌ బెంగ‌ళూరు ల మ‌ధ్య విద్యుద్దీకరణ జరిగిన రైలు మార్గాన్ని దేశ ప్ర‌జ‌ల‌కు ఈ రోజు అంకితం చేశారు. మైసూరు రైల్వే స్టేష‌న్ లో ఏర్పాటు చేసిన ఒక కార్య‌క్ర‌మంలో ఆయ‌న పాలుపంచుకొని, మైసూరు మ‌రియు ఉద‌య్‌పూర్ మ‌ధ్య రాక‌పోక‌లు జ‌రిపే ప్యాలెస్ క్వీన్ హ‌మ్‌స‌ఫ‌ర్ ఎక్స్‌ప్రెస్ కు ప‌చ్చ జెండాను చూపి ఆ రైలును ప్రారంభించారు. అంత‌క్రితం ప్ర‌ధాన మంత్రి బాహుబ‌లి మ‌హామ‌స్త‌కాభిషేక మ‌హోత్స‌వం 2018 లో పాలుపంచుకొనేందుకు గాను శ్రావ‌ణ‌బెళ‌గోళ ను సంద‌ర్శించారు. వింధ్య‌గిరి ప‌ర్వ‌తం వ‌ద్ద ఎఎస్ఐ ఏర్ప‌ర‌చిన నూత‌న సోపానాల‌ను ఆయ‌న ప్రారంభించారు. అలాగే, బాహుబ‌లి సార్వ‌జ‌నిక ఆసుప‌త్రి ని కూడా ఆయ‌న ప్రారంభించారు. శ్రావ‌ణ‌బెళ‌గోళ లో స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, మ‌న దేశానికి చెందిన సాధువులు మ‌రియు మునులు ఎల్ల‌వేళ‌లా స‌మాజానికి సేవ‌లు అందించార‌ని, అంతేకాకుండా వారు ఒక స‌కారాత్మ‌క వ్య‌త్యాసాన్ని కూడా తీసుకువ‌చ్చార‌ని పేర్కొన్నారు. మారుతున్న కాలాలతో పాటే మ‌న‌మూ మారుతూ, కొత్త కొత్త సంద‌ర్భాల‌కు త‌గిన‌ట్లుఎంతో చ‌క్క‌గా ఒదిగిపోవ‌డం మ‌న స‌మాజం యొక్క బ‌లం అని ప్ర‌ధాన మంత్రి తెలిపారు. పేద‌ల‌కు మంచి నాణ్య‌త క‌లిగిన మ‌రియు త‌క్కువ ఖ‌ర్చుతో కూడిన ఆరోగ్య సంర‌క్ష‌ణ‌ ను అందించడం మ‌న క‌ర్త‌వ్యం అని ఆయ‌న అన్నారు.
బిఎస్ఎఫ్ స్థాప‌క దినం నాడు బిఎస్ఎఫ్ సిబ్బందికి అభినంద‌న‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ స‌రిహ‌ద్దు భ‌ద్ర‌త ద‌ళం (బిఎస్ఎఫ్‌) స్థాప‌క దినం సంద‌ర్భంగా బిఎస్ఎఫ్ సిబ్బందికి మ‌రియు వారి కుటుంబాల‌కు అభినందనలు తెలిపారు. “బిఎస్ఎఫ్ స్థాప‌క దినాన్ని పుర‌స్కరించుకొని బిఎస్ఎఫ్ సిబ్బందికి మ‌రియు వారి కుటుంబాల‌కు ఇవే నా అభినంద‌న‌లు. బిఎస్ఎఫ్ ధీరోదాత్తతకు మరియు మ‌న దేశ ప్ర‌జ‌ల‌కు త‌ప్పుప‌ట్ట వీలు లేని సేవలను అందించడానికి నిద‌ర్శ‌నంగా నిలుస్తోంది. ప్ర‌తికూల‌తల బారి నుండి.. అది స‌రిహ‌ద్దుల‌లో గాని, లేదా ప్ర‌కృతి విప‌త్తులు వాటిల్లిన‌ వేళలలో గాని, లేదా ప్ర‌మాదాలు సంభ‌వించిన‌ప్పుడు గాని మనను వారు రక్షిస్తున్నారు. బిఎస్ఎఫ్ ను చూసి మ‌నం గ‌ర్వ‌ిస్తున్నాం” అని ప్ర‌ధాన మంత్రి త‌న సందేశంలో పేర్కొన్నారు.
ఉగ్ర‌వాదం మ‌రియు వ్య‌వ‌స్థీకృత నేరాల‌ పై పోరాడ‌డంలో స‌హ‌క‌రించుకోవ‌డం అనే అంశం పై భార‌తదేశం, ర‌ష్యా ల మ‌ధ్య ఒప్పందం పై సంత‌కాల‌కు ఆమోదం తెలిపిన మంత్రివ‌ర్గం

ఉగ్ర‌వాదం మ‌రియు వ్య‌వ‌స్థీకృత నేరాల తాలూకు అన్ని రూపాల‌తో పోరాడేందుకు భార‌తదేశం, ర‌ష్యా ల మ‌ధ్య స‌హ‌కారానికి సంబంధించిన ఒక ఒప్పంద పత్రంపై సంత‌కాలు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. హోం శాఖ మంత్రి నాయ‌క‌త్వంలో ఒక భార‌తీయ ప్ర‌తినిధి వ‌ర్గం 2017 న‌వంబ‌ర్ 27 – 29 తేదీల మ‌ధ్య ర‌ష్యా లో ప‌ర్య‌టించనున్న సందర్భంలో ఈ ప్ర‌తిపాదిత ఒప్పందపత్రంపై సంతకాలు జరగాలన్న ప్రతిపాదన ఉంది. పూర్వ‌రంగం: ప‌ర‌స్ప‌ర ప్ర‌యోజ‌నాలు ముడిప‌డి ఉన్న అంశాల‌పై అంత‌ర్జాతీయ వేదిక‌ల‌లో స‌న్నిహితంగా స‌హ‌క‌రించుకొనే సుదీర్ఘ చరిత్ర భార‌త‌దేశానికి మ‌రియు ర‌ష్యా కు ఉంది. ప్ర‌పంచవ్యాప్తంగా ఉగ్ర‌వాదం, ఇంకా వ్య‌వ‌స్థీకృత నేరాలు పెచ్చు పెరుగుతున్న కారణంగా ఉగ్ర‌వాదం యొక్క అన్నిరూపాల పైనా పోరాటం చేయ‌డం కోసం దేశాలు క‌లిసి ప‌ని చేయ‌డం అనివార్యం అయిపోయింది. 1993 అక్టోబ‌ర్ లో కుదిరిన ఒప్పందం స్థానంలో, ప్ర‌తిపాదిత ఒప్పందం అమ‌లులోకి రానుంది. భ‌ద్ర‌త రంగంలో సిద్ధించినటువంటి ప్ర‌యోజ‌నాల‌ను ఏకీకృతం చేసుకొనే దిశగా ఈ ప్ర‌తిపాదిత ఒప్పందం ఒక ముందంజ అవుతుంది. అంతేకాదు, కొత్త మ‌రియు రూపుదాల్చుతున్నటువంటి రిస్కులతోను, బెద‌రింపుల‌తోను సంయుక్తంగా పోరు స‌ల్పేందుకు కూడా ఉద్దేశించిందే ఈ ప్ర‌తిపాదిత ఒప్పందం. స‌మాచారాన్ని, ప్రావీణ్యాన్ని మరియు ఉత్త‌మ‌మైన ప‌ద్ధతుల‌ను పంచుకోవ‌డం, ఇంకా మార్పిడి చేసుకోవ‌డం ద్వారా భార‌త‌దేశం మురియు ర‌ష్యా ల మ‌ధ్య సంబంధాన్ని మ‌రింత ప‌టిష్ట ప‌ర‌చుకోవ‌డం కోస‌మే కాకుండా ఈ ప్రాంతంలో ఉగ్ర‌వాదాన్ని అరిక‌ట్ట‌డంలో, భ‌ద్ర‌త‌ను పెంపొందించ‌డంలో కూడా ఈ ఒప్పందం తోడ్ప‌డ‌నుంది.
నేష‌న‌ల్ ట్ర‌స్ట్ ఛైర్ ప‌ర్స‌న్ కు మ‌రియు స‌భ్యుల‌కు నిర్ణీత ప‌ద‌వీకాలానికి ఆమోదం తెలిపిన మంత్రివ‌ర్గం

1999 నాటి నేష‌న‌ల్ ట్ర‌స్ట్ ఫ‌ర్ ది వెల్ఫేర్ ఆఫ్ ప‌ర్స‌న్ విత్ ఆటిజ‌మ్, సెరిబ్ర‌ల్ పాల్సీ, మెంట‌ల్ రిటార్‌డేశన్ అండ్ మ‌ల్టిపుల్ డిస‌బిలిటీస్ యాక్ట్‌, 1999 లోని 4 (1) సెక్షన్ ను, ఇంకా 5 (1) సెక్ష‌న్ ను స‌వ‌రించి, ఆ ట్ర‌స్టు బోర్డు యొక్క ఛైర్ ప‌ర్స‌న్ తో పాటు బోర్డు స‌భ్యుల ప‌ద‌వీకాలాన్ని 3 సంవ‌త్స‌రాల‌కు నిర్ధారించే ప్ర‌తిపాద‌న‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. 1999 నాటి నేష‌న‌ల్ ట్ర‌స్ట్ యాక్ట్ లోని 4(1) సెక్ష‌న్ ప్రకారం బోర్డ్ ఆఫ్ నేష‌న‌ల్ ట్ర‌స్ట్ యొక్క ఛైర్ ప‌ర్స‌న్ లేదా బోర్డు లోని ఎవరైనా స‌భ్యుడు వారి ఉత్త‌రాధికారిని యథోచితంగా నియ‌మించేటంతవ‌ర‌కు, వారే 3 సంవ‌త్స‌రాల నిర్ణీత కాలానికి అతీతంగా ప‌ద‌విలో కొన‌సాగేందుకు వెసులుబాటు ఉంది. ఒకవేళ ఛైర్ ప‌ర్స‌న్ రాజీనామా చేసిన ప‌క్షంలో, ఉత్త‌రాధికారిని ప్ర‌భుత్వం యథోచితంగా నియ‌మించేటంత వ‌ర‌కు, చైర్ పర్సనే ప‌ద‌విలో కొన‌సాగేందుకు చ‌ట్టంలోని 5(1) సెక్ష‌న్ ప్రకారం వీలు ఉంది. చ‌ట్టం లోని పైన పేర్కొన్న నిబంధనల ప్రస్తుత ప‌ద‌జాలం- నియామ‌కానికి అర్హులైన త‌గిన ఉన్న‌తాధికారిని క‌నుగొన లేకపోయిన కార‌ణంగా- ఛైర్మ‌న్ నిర‌వ‌ధికంగా కొన‌సాగేందుకు దారి తీసింది. ఈ చట్ట నిబంధనలలో ప్ర‌తిపాదించినటువంటి స‌వ‌ర‌ణ‌లు స‌ద‌రు ప‌రిస్థితిని నివారించదలుస్తున్నాయి. తద్వారా, ప్ర‌స్తుతం ప‌ద‌విలో ఉన్న‌ వారు అదే పదవిలో సుదీర్ఘ కాలం పాటు కొన‌సాగేట‌టువంటి ఏ అవ‌కాశాన్నైనా ఈ సవరణలు ప‌రిహ‌రించగలవు.
అమృత్ సర్ లో జరిగిన రైలు ప్రమాదం లో ప్రాణ నష్టం వాటిల్లడం పట్ల సంతాపం వ్యక్తం చేసిన ప్రధాన మంత్రి

అమృత్ సర్ లో జరిగిన రైలు ప్రమాదం కారణం గా ప్రాణ నష్టం వాటిల్లినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘అమృత్ సర్ లో జరిగిన రైలు ప్రమాదం అంతులేని దు:ఖాన్ని కలిగించింది. ఈ విషాద ఘటన అతి హృద‌య‌విదారకమైనటువంటి ఘటన. ఈ దుర్ఘటన లో ప్రాణాలను కోల్పోయిన వారి యొక్క కుటుంబ సభ్యులకు ఇదే నా ప్రగాఢ సంతాపం. ఈ ఘటన లో గాయపడ్డ వారు త్వరగా కోలుకోవాలని ప్రార్థిస్తున్నాను. నేను అధికారులతో మాట్లాడి, సత్వర సహాయ కార్యకలాపాలను చేపట్టవలసిందంటూ వారికి సూచించాను’’ అంటూ ప్రధాన మంత్రి తన మనోభావాలను ట్విటర్ ద్వారా వెల్లడించారు.
ఆగ‌స్టు 23వ తేదీన గుజ‌రాత్ లో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018, ఆగ‌స్టు 23వ తేదీన గుజ‌రాత్ లో ప‌ర్య‌టించ‌నున్నారు. వ‌ల్‌సాడ్‌ జిల్లా జుజ్ వా గ్రామం లో జరిగే ఒక పెద్ద జ‌న‌ స‌భ లో ప్రధాన మంత్రి సమక్షంలో “అంద‌రికీ గృహ నిర్మాణం’’ క‌ల్ప‌న కు సంబంధించిన కేంద్ర ప్ర‌భుత్వ ప్ర‌ధాన ప‌థ‌కమైన ప్ర‌ధాన మంత్రి ఆవాస్ యోజ‌న (గ్రామీణ్‌) యొక్క ల‌బ్దిదారుల సామూహిక ఇ- గృహ‌ప్ర‌వేశ్ కార్య‌క్ర‌మం చోటు చేసుకోనుంది. గుజ‌రాత్ రాష్ట్రం లో ఒక ల‌క్ష‌ కు పైగా ఇళ్ళ నిర్మాణం పూర్తి అయింది. ఈ గృహాల ల‌బ్దిదారులు 26 జిల్లాల‌ లో ఉమ్మ‌డి గృహ ప్ర‌వేశాల‌ను నిర్వ‌హించుకోనున్నారు. వ‌ల్‌సాడ్‌ లో- ద‌క్షిణ గుజ‌రాత్ లోని అయిదు జిల్లాల- వ‌ల్‌సాడ్‌, నవ్ సారీ, తాపీ, సూర‌త్, ఇంకా డాంగ్ జిల్లాల‌- ల‌బ్దిదారులు గుమికూడ‌నున్నారు. మిగతా జిల్లాల‌ లో సామూహిక గృహ ప్ర‌వేశాలు బ్లాకు స్థాయి లో జ‌రుగనున్నాయి. ఈ జిల్లా ల‌కు చెందిన ల‌బ్దిదారుల‌ను ఒక వీడియో లింకు ద్వారా వ‌ల్‌సాడ్‌ లోని ప్ర‌ధాన కార్య‌క్ర‌మానికి తగు విధంగా సంధానించ‌నున్నారు. మొత్తం 2 ల‌క్ష‌ల‌ మందికి పైగా ఈ కార్య‌క్ర‌మం తో ముడివ‌డ‌తార‌ని అంచ‌నా. ఇదే కార్య‌క్ర‌మం లో దీన్‌ దయాళ్ ఉపాధ్యాయ గ్రామీణ్ కౌశ‌ల్ యోజ‌న, ముఖ్య‌మంత్రి గ్రామోద‌య యోజ‌న‌, ఇంకా నేశన‌ల్ రూర‌ల్ లైవ్‌లీహుడ్ మిశ‌న్ లు స‌హా వివిధ అభివృద్ధి ప‌థ‌కాల తాలూకు ఎంపిక చేసిన ల‌బ్దిదారుల‌కు ప్ర‌ధాన మంత్రి ధ్రువ ప‌త్రాల‌ను, నియామక ప‌త్రాల‌ను అంద‌జేయ‌నున్నారు. ఆయ‌న మ‌హిళా బ్యాంకు క‌ర‌స్పాండెంట్ ల‌కు నియామ‌క ప‌త్రాల‌ను, మినీ-ఎటిఎం ల‌ను పంపిణీ చేయనున్నారు. ఆయన అక్కడ ఒక స‌భను ఉద్దేశించి ప్ర‌సంగించనున్నారు. జూనాగ‌ఢ్ లో అనేక అభివృద్ధి ప‌థ‌కాల‌ను ప్ర‌ధాన మంత్రి ప్రారంభించనున్నారు. వీటిలో జూనాగ‌ఢ్ లో ఒక ప్ర‌భుత్వ ఆసుప‌త్రి; జూనాగఢ్ న‌గ‌ర‌ పాల‌క సంస్థ‌ కు చెందిన 13 ప‌థ‌కాలు; ఇంకా ఖోఖ‌్ రాడా లో ఓ మిల్క్ ప్రాసెసింగ్ ప్లాంటు వంటివి భాగంగా ఉండబోతున్నాయి. ప్రధాన మంత్రి అక్కడ కూడా ఒక స‌భ ను ఉద్దేశించి ప్ర‌సంగిస్తారు. ప్ర‌ధాన మంత్రి గాంధీన‌గ‌ర్ లో గల గుజ‌రాత్ ఫోరెన్సిక్ సైన్సెస్ యూనివ‌ర్సిటీ లో స్నాతకోత్స‌వాన్ని ఉద్దేశించి ప్ర‌సంగిస్తారు. ఢిల్లీ కి తిరిగివెళ్లే ముందు గాంధీన‌గ‌ర్ లో సోమ్‌నాథ్ ట్ర‌స్టు స‌మావేశంలో ఆయ‌న పాలుపంచుకొంటారు.
మే నెల 25వ తేదీ నాడు ప‌శ్చిమ బెంగాల్ లో మ‌రియు ఝార్ ఖండ్ లో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ మే నెల 25వ తేదీ నాడు ప‌శ్చిమ బెంగాల్ లో మ‌రియు ఝార్ ఖండ్ లో ప‌ర్య‌టించ‌నున్నారు. ఆయ‌న శాంతినికేత‌న్ లో గ‌ల విశ్వ భార‌తి విశ్వ‌విద్యాల‌యం యొక్క స్నాత‌కోత్స‌వానికి హాజ‌ర‌వుతారు. భార‌త‌దేశం మ‌రియు బాంగ్లాదేశ్ ల మ‌ధ్య సాంస్కృతిక బంధానికి ఒక ప్ర‌తీక‌ అయినటువంటి బాంగ్లాదేశ్ భ‌వ‌న్ ను శాంతి నికేత‌న్ లో ఆయ‌న ప్రారంభిస్తారు. ఈ రెండు కార్య‌క్ర‌మాల‌ లోను బాంగ్లాదేశ్ ప్ర‌ధాని శేఖ్ హ‌సీనా పాలుపంచుకోనున్నారు. ప్ర‌ధాన మంత్రి ఝార్ ఖండ్ లో భార‌త ప్ర‌భుత్వం మ‌రియు ఝార్ ఖండ్ ప్ర‌భుత్వం చేప‌ట్టే వివిధ ప‌థ‌కాల‌కు పునాది రాయి ని వేస్తారు. ఈ కార్య‌క్ర‌మం సింద్రీ లో ఉంటుంది. ఈ పథకాలలో: • హిందుస్తాన్ వూర్వార‌క్ అండ్ ర‌సాయ‌న్ లిమిటెడ్ కు చెందిన సింద్రీ ఎరువుల క‌ర్మాగారం పున‌రుద్ధ‌ర‌ణ‌; • గేల్ కు చెందిన రాంచీ సిటీ గ్యాస్ పంపిణీ ప‌థకం; • దేవ్‌ఘ‌ర్ లో అఖిల భార‌త వైద్య శాస్త్రాల సంస్థ (ఎఐఐఎమ్ఎస్‌); • దేవ్‌ఘ‌ర్ విమానాశ్ర‌య అభివృద్ధి ప‌థ‌కం; • ప‌త్రాతు సూప‌ర్ థ‌ర్మ‌ల్ ప‌వ‌ర్ ప్రోజెక్టు (3×800 ఎమ్‌డ‌బ్ల్యు)లు కొన్ని. జ‌న్ ఔష‌ధీ కేంద్రాల యొక్క ఎమ్ఒయు ల ఆదాన ప్రదానాన్ని కూడా ప్రధాన మంత్రి వీక్షించ‌నున్నారు. స‌భికుల‌ను ఉద్దేశించి ప్ర‌ధాన మంత్రి ప్ర‌సంగించ‌నున్నారు. ఆ త‌రువాత రాంచీ లో, ఝార్ ఖండ్ యొక్క మ‌హ‌త్వాకాంక్ష క‌లిగిన జిల్లాలకు చెందిన జిల్లా క‌లెక్ట‌ర్ల తో ప్ర‌ధాన మంత్రి సమావేశమవుతారు.
ఖేలో ఇండియా యూత్ గేమ్స్ లో పాలుపంచుకోనున్న‌ వారి కి శుభాకాంక్ష‌లు తెలిపిన ప్ర‌ధాన మంత్రి

పుణె లో నేడు ఆరంభమవుతున్న ఖేలో ఇండియా యూత్ గేమ్స్ లో పాలుపంచుకోనున్న వారు అంద‌రి కి ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “పుణె లో నేడు మొద‌ల‌వుతున్న ఖేలో ఇండియా యూత్ గేమ్స్ లో పాలుపంచుకోనున్న వారు అందరి కి ఇవే నా యొక్క శుభాకాంక్ష‌లు. ఈ ఆటల పోటీ ఉత్త‌మ‌ క్రీడా ప్ర‌తిభ ను కూడా ఆవిష్క‌రించు గాక‌; అలాగే ఇది మ‌న యువ‌తీ యువ‌కులు వారి క్రీడారంగ స్వ‌ప్నాల‌ ను సాకారం చేసుకోవ‌డం కోసం ఒక వేదిక‌ ను అందించుగాక‌. మ‌రిన్ని క్రీడ‌ల తో, మ‌రింత ఉత్త‌మ‌మైన‌టు వంటి ఆరోగ్యమే కాక దేశ ప్రజలకు దేహ దారుఢ్యం కలుగుగాక‌! 5 మినట్ ఔర్ (మరో అయిదు నిమిషాలు) అనేది ఒక గొప్ప ప్ర‌య‌త్నం. ఇది భార‌త‌దేశం అంత‌టా దేహ దారుఢ్య స్థాయిల‌ ను పెంపొందించ గ‌లుగుతుంది. ప్ర‌ముఖ క్రీడాకారులు మైదానం లో మ‌రింత కాలాన్ని వెచ్చించ‌డం తో పాటు వారి యొక్క స్వీయ అనుభ‌వాల‌ ను వెల్ల‌డించటం సైతం అద్భుతం గా ఉంది’’ అని ఒక సందేశం లో ప్ర‌ధాన మంత్రి పేర్కొన్నారు.
డాక్టర్ ఆంబేడ్కర్ ఇంటర్ నేషనల్ సెంటర్ ను రేపు ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ రేపు ఢిల్లీ లోని 15, జన్ పథ్ లో డాక్టర్ ఆంబేడ్కర్ ఇంటర్ నేషనల్ సెంటర్ ను ప్రారంభించనున్నారు. ఆయన డాక్టర్ ఆంబేడ్కర్ ఇంటర్ నేషనల్ సెంటర్ ఫర్ సోశియో- ఇకనామిక్ ట్రాన్స్ ఫర్మేశన్ (డిఎఐసిఎస్ఇటి) ని కూడా ప్రారంభిస్తారు. ‘‘ఢిల్లీ లోని 15, జన్ పథ్ లో డాక్టర్ ఆంబేడ్కర్ ఇంటర్ నేషనల్ సెంటర్ ను రేపు ఉదయం 11 గంటలకు నేను ప్రారంభించనున్నాను. ఈ సందర్భం నాకు మరింత ప్రత్యేకమైంది; ఎలాగంటే, ఈ కేంద్రానికి పునాదిరాయిని వేసే అవకాశం నాకు లభించింది. దేశ రాజధాని నడి బొడ్డున ఈ కేంద్రం నెలకొనడం డాక్టర్ ఆంబేడ్కర్ కు సరైన ప్రశంస. బౌద్ధ కాలపు మరియు ప్రస్తుత కాలపు వాస్తు కళ ల మేలు కలయికగా డాక్టర్ ఆంబేడ్కర్ ఇంటర్ నేషనల్ సెంటర్ ఉంటుంది. చర్చాసభా మందిరంతో పాటు సమావేశ మందిరాలు ఇందులో భాగంగా ఉంటాయి. సమృద్ధమైనటువంటి డిజిటల్ భండారాన్ని కలిగిన విస్తృత గ్రంథాలయం, ఇంకా మూడు సభాభవనాలు ఇందులో ఉన్నాయి. డాక్టర్ ఆంబేడ్కర్ ఇంటర్ నేషనల్ సెంటర్ ఫర్ సోశియో- ఇకనామిక్ ట్రాన్స్ ఫర్మేశన్ (డిఎఐసిఎస్ఇటి) ని కూడా రేపు ప్రారంభించడం జరుగుతుంది. ఈ సంస్థ కీలకమైన అంశాలలో చర్చలను ప్రోత్సహించడంతో పాటు దారిని చూపుతుంది; అలాగే పరిశోధన ను ప్రోత్సహించి, యువతలో మౌలిక చింతనను పెంపొందిస్తుంది కూడా’’ అని ప్రధాన మంత్రి పేర్కొన్నారు.
గవర్నమెంట్ ఇ-మార్కెట్ ప్లేస్ (జిఇఎమ్ ఎస్ పివి) గా వ్యవహరించే ఒక స్పెషల్ పర్పస్ వెహికల్ ఏర్పాటుకు ఆమోదం తెలిపిన మంత్రివర్గం

ఈ కింది అంశాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది:- 1. కేంద్ర ప్రభుత్వ మరియు రాష్ట్ర ప్రభుత్వ సంస్థలకు అవసరమైన వస్తువులు, సేవలను సమకూర్చేందుకు 2013 సంవత్సరపు కంపెనీల చట్టం లో భాగమైన 8వ సెక్షన్ కంపెనీగా నమోదు చేసేటట్లుగా నేషనల్ ప్రొక్యూర్ మెంట్ పోర్టల్ ను స్పెషల్ పర్పస్ వెహికల్ గా ఏర్పాటు చేయడం జరుగుతుంది. దీనిని గవర్నమెంట్ ఇ-మార్కెట్ ప్లేస్ (జిఇఎమ్ ఎస్ పివి) గా వ్యవహరించనున్నారు. ఈ జిఇఎమ్ ఎస్ పివి.. కేంద్ర ప్రభుత్వ మరియు రాష్ట్ర ప్రభుత్వ మంత్రిత్వ శాఖలు/విభాగాలు, కేంద్ర & రాష్ట్ర ప్రభుత్వ రంగ సంస్థలు (సిపిఎస్ యులు & ఎస్ పిఎస్ యులు), స్వతంత్ర ప్రతిపత్తి కలిగిన సంస్థలు మరియు స్థానిక సంస్థల కోసం ఎండ్-టు-ఎండ్ ఆన్ లైన్ మార్కెట్ ప్లేస్ ను అందుబాటులోకి తీసుకువస్తుంది. 2. డిజిఎస్ & డి ని 2017 అక్టోబరు 31 కల్లా ఎత్తివేస్తారు; డిజిఎస్ & డి విధులు అంతమవుతాయి. ఒకవేళ డిజిఎస్ & డి ని 2017 అక్టోబరు 31 కల్లా ఎత్తివేయడం సాధ్యపడకపోతే గనక, ఆ విభాగం ముగింపు తేదీని తగిన కారణంతో మహా అయితే 2018 మార్చి నెల 31వ తేదీ వరకు మాత్రమే పొడిగించేందుకు అవకాశం ఉంటుంది.
మ‌హిళ‌ల 53 కిలోల వెయిట్ లిఫ్టింగ్ ఈవెంట్ లో స్వ‌ర్ణ ప‌త‌కాన్ని గెలుచుకొన్న సంజీతా చానూ కు అభినంద‌న‌లు తెలిపిన‌ ప్ర‌ధాన మంత్రి

కామ‌న్ వెల్త్ గేమ్స్ లో బంగారు ప‌త‌కాన్ని గెలుచుకొన్న‌ వెయిట్ లిఫ్ట‌ర్‌ కె. సంజీతా చానూ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘భార‌త‌దేశానికి రెండ‌వ స్వ‌ర్ణం ద‌క్కింది. మ‌హిళ‌ల 53 కేజీల వెయిట్ లిఫ్టింగ్ ఈవెంట్ లో స్వ‌ర్ణ ప‌త‌కాన్ని గెలుచుకొన్న కె. సంజీతా చానూ కు అభినంద‌న‌లు. ఈ ఆదర్శప్రాయ ప్ర‌ద‌ర్శ‌న ప‌ట్ల దేశ ప్ర‌జ‌లు ఉబ్బిత‌బ్బిబ్బ‌వుతున్నారు’’ అని ప్ర‌ధాన మంత్రి త‌న సందేశంలో పేర్కొన్నారు.
ఇప్పుడు 13 భాష‌ల‌లో ల‌భ్య‌మ‌వుతున్న PMINDIA బ‌హు భాషా వెబ్‌సైట్

ప్ర‌ధాన మంత్రి శ్రీ న‌రేంద్ర మోదీ కి సంబంధించిన ఆధికారిక వెబ్‌సైట్ www.pmindia.gov.in యొక్క అస్సామీ మ‌రియు మ‌ణిపురి భాషల తాలూకు అనువాదాల‌ను నేడు ప్రారంభించ‌డం జ‌రిగింది. అస్సామ్ మ‌రియు మ‌ణిపుర్ రాష్ట్రాల పౌరుల అభ్య‌ర్థ‌న‌ల‌కు అనుగుణంగా ఆయా భాషలలో ఈ వెబ్ సైట్ లోకి ప్రవేశించే సౌలభ్యం ప్ర‌స్తుతం సాధ్యపడుతుంది. నేటి ప్రారంభ‌ం దరిమిలా PMINDIA వెబ్‌సైట్ ప్రస్తుతం ఇంగ్లీషు, హిందీ ల‌తో పాటు, 11 ప్రాంతీయ భాష‌ల‌లో.. అస్సామీ, బెంగాలీ, గుజ‌రాతీ, క‌న్న‌డ‌, మ‌ళ‌యాళం, మ‌ణిపురి, మ‌రాఠీ, ఒడియా, పంజాబీ, త‌మిళ మ‌రియు తెలుగు భాష ల‌లో.. దొరుకుతుందన్న మాట. ఈ 11 ప్రాంతీయ భాషా వెబ్‌సైట్ ల‌ను దిగువన పేర్కొన్న లింకుల లోకి వెళ్ళి, చూడ‌వ‌చ్చు: అస్సామీ: https://www.pmindia.gov.in/asm/ బెంగాలీ: https://www.pmindia.gov.in/bn/ గుజ‌రాతీ: https://www.pmindia.gov.in/gu/ క‌న్న‌డ‌: https://www.pmindia.gov.in/kn/ మ‌రాఠీ: https://www.pmindia.gov.in/mr/ మ‌ళ‌యాళం: https://www.pmindia.gov.in/ml/ మ‌ణిపురి: https://www.pmindia.gov.in/mni/ ఒడియా: https://www.pmindia.gov.in/ory/ పంజాబి: https://www.pmindia.gov.in/pa/ త‌మిళం: https://www.pmindia.gov.in/ta/ తెలుగు: https://www.pmindia.gov.in/te/ ప్ర‌జ‌ల చెంత‌కు వెళ్ళి వారి సొంత భాష‌లో సందేశాలను పంపే దిశ‌గా ప్ర‌ధాన మంత్రి శ్రీ న‌రేంద్ర మోదీ చేస్తున్న ప్ర‌య‌త్నాల‌లో ఒక భాగమే తాజా చొర‌వ. ఇది ప్ర‌జా సంక్షేమం, ఇంకా అభివృద్ధిల‌కు సంబంధించిన వేరు వేరు అంశాల‌పై దేశం లోని అన్ని ప్రాంతాల ప్ర‌జ‌ల‌కు మ‌రియు ప్ర‌ధాన మంత్రికి మ‌ధ్య సాన్నిహిత్యాన్ని ఇనుమ‌డింపజేస్తుంద‌న్న అంచ‌నా ఉంది.